“มาสเตอร์คูล” พร้อมลงสนามเทรดพรุ่งนี้ตามนัด
“มาสเตอร์คูล” หรือ KOOL ผู้ดำเนินธุรกิจจัดหาและจัดจำหน่ายผลิตภัณฑ์พัดลมไอเย็น พัดลมไอน้ำ และพัดลมอุตสาหกรรม ภายใต้ตราสินค้า “MASTERKOOL” และ “Cooltop” พร้อมลงสนามเทรด mai พรุ่งนี้ตามนัด ด้วยราคา IPO 1.80 บ.
22 ก.ย. 2558

ตลาดหลักทรัพย์ เอ็ม เอ ไอ ระบุว่า mai ได้รับรับหลักทรัพย์หุ้นสามัญบริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL พร้อมซื้อขายในตลาดรอง MAI กลุ่มอุตสาหกรรมบริการในวันพรุ่งนี้(23 ก.ย.)
โดยมีจำนวนหุ้นจดทะเบียนกับตลท. (หุ้นสามัญ) 480,000,000 หุ้น จำนวนหุ้นชำระแล้ว (หุ้นสามัญ) 480,000,000 หุ้น ราคา Par 0.25 บาทต่อหุ้น กำหนดราคาเสนอขายหุ้นสามัญเพิ่มทุนต่อประชาชนครั้งแรก (IPO) จำนวน 120 ล้านหุ้น ที่ราคาหุ้นละ 1.80 บาท 
อนึ่ง KOOL เป็นผู้ดำเนินธุรกิจจัดหาและจัดจำหน่ายผลิตภัณฑ์พัดลมไอเย็น พัดลมไอน้ำ และพัดลมอุตสาหกรรม ภายใต้ตราสินค้า “MASTERKOOL” และ “Cooltop” โดยมีบริษัทหลักทรัพย์ ทรีนีตี้ จำกัด เป็นที่ปรึกษาทางการเงิน